# Destil·leria Tortras

La destil·leria Tortras és un edifici modernista situat al carrer de la Cera, 55 del Raval de Barcelona. Com que no està catalogat, li correspon la categoria D (bé d'interès documental) atorgada per defecte a tots els edificis del districte de Ciutat Vella.

## Història i descripció

El 1901, el fabricant de licors anisats Antoni Tortras i Codina, establert al carrer dels Salvador, 22, va adquirir a Maria dels Àngels Masó i Falp, vídua de Josep Bosch i Carbonell, i als seus fills una part dels terrenys de la seva casa-fàbrica al carrer de la Cera, destruïda per un incendi el 1899. El 1902, va demanar permís per a construir-hi una edifici de planta baixa i un pis, segons el projecte de l'arquitecte August Font i Carreras, que preveia dos cossos ben diferenciats, un destinat a habitatges, i l'altre a fàbrica i botiga de licors. Tanmateix, diversos entrebancs administratius el feren desistir, i el 1903, va presentar un segon projecte del mateix autor que augmentava l'alçada en un pis, integrant ambdues funcions en el mateix edifici (actual núm. 55). A la resta del solar (actual núm. 53), s'hi va aixecar una senzilla construcció destinada a Cinematógrafo.
El 29 de juliol de 1909, la fàbrica va ser incendiada durant la Setmana Tràgica, en la creença que s'hi havien amagat els religiosos de les veïnes Escoles Pies de Sant Antoni, cosa que va desmentir el propietari en una carta dirigida als diaris. El 1910, Josep Tortras (probablement fill d'Antoni) va demanar permís per a fer-hi diverses reparacions.
Recentment (2016), ha estat rehabilitat per l'arquitecte Juli Pérez-Català per a acollir-hi apartaments de luxe, convertint l'antiga nau en un jardí que conserva les bigues metàl·liques de gelosia originals.

## Referències

* ↑ «Fitxa 0 de Ciutat Vella». Catàleg de Patrimoni. Ajuntament de Barcelona.
* ↑ Anuario-Riera, 1905, p. 1014.
* ↑ Anuario del comercio, de la industria, de la magistratura y de la administración, 1906, p. 1420.
* ↑ AHPB, notari Adrià Margarit, manual 1.393/79, 23-03-1901.
* ↑ Gea Bullich, 2015, p. 23.
* 1 2 3 «Permís a Antonio Tortras per construir una casa i un magatzem en un solar que poseeix al carrer de la Cera (51)». Q127 Foment 116/1902. AMCB.
* ↑ Gea Bullich, 2015, p. 30-32.
* ↑ Gea Bullich, 2015, p. 32-34.
* ↑ Gea Bullich, 2015, p. 34-35.
* ↑ Artigues, Caballé i Tatjer, 2013.
* ↑ La Correspondencia de España, 16-08-1909, p. 3.
* ↑ Gea Bullich, 2015, p. 13.
* ↑ «Cera 51. Denuncia contra José Tortras per construir sense permís un cobert per instal·lar un "cinematografo"». Q127 Foment 35/1910 bis. AMCB.
* ↑ Gea Bullich, 2015, p. 35-36.
* ↑ «Cera 53-55». Juli Pérez-Català Arquitectura, 2016.

## Bibliografia

* Artigues, Jaume; Caballé, Francesc; Tatjer, Mercè. El llegat fabril al nucli antic de Barcelona. Cens de fàbriques i edificis actuals de Ciutat Vella amb activitat industrial entre el segle xviii i principis del XX. Museu d'Història de la Ciutat. Ajuntament de Barcelona, 2013, p. 19.
* Gea Bullich, Miquel. Estudi històric-arquitectònic de la finca del carrer de la Cera, 55. Actium SL, 2015.
* Pifarré Yáñez, Daniel. Els esgrafiats del modernisme a Barcelona, vol. III: obres i repertoris ornamentals. Universitat de Barcelona. Departament d'Història de l'Art (tesi doctoral), 01-02-2016, p. 23-24.

## Enllaços externs

* «Destil·leria d'Antoni Tortras». Pobles de Catalunya. Guia del Patrimoni Històric i Artístic dels municipis catalans. Fundació per a la Difusió del Patrimoni Monumental Català.
* «Fàbrica de Licors Tortras». Arquitectura Modernista. Valentí Pons Toujouse.